****

**มะขาม**

**ชื่อวิทยาศาสตร์(Botanical name)** *Tamarindus indica* L.

**ชื่อวงศ์(Family)** Leguminosae - Caesalpinioideae

**ชื่อสามัญ(Local name)** มะขาม

**ลักษณะทางพฤกษศาสตร์**

**ไม้ต้น**ขนาดกลางจนถึงขนาดใหญ่แตกกิ่งก้านสาขามาก เปลือกต้นขรุขระและหนา สีน้ำตาลอ่อน

**ใบ** เป็นใบประกอบ ใบเล็กออกตามกิ่งก้านใบเป็นคู่ ใบย่อยเป็นรูปขอบขนาน ปลายใบและโคนใบมน ดอก ออกเป็นช่อเล็กๆ ตามปลายกิ่ง หนึ่งช่อมี 10-15

**ดอก** ดอกย่อยขนาดเล็ก กลีบดอกสีเหลืองและมีจุดประสีแดงอยู่กลางดอก

**ผล** เป็นฝักยาว รูปร่างยาวหรือโค้ง ยาว 3-20 ซม.

**ฝักอ่อน**มีเปลือกสีเขียวอมเทา สีน้ำตาลเกรียม เนื้อในติดกับเปลือก เมื่อแก่ฝักเปลี่ยนเป็นเปลือกแข็งกรอบหักง่าย สีน้ำตาล เนื้อในกลายเป็นสีน้ำตาลหุ้มเมล็ด เนื้อมีรสเปรี้ยว และหวาน

**สรรพคุณ**

**ราก** แก้ท้องร่วง สมานแผล รักษาเริม และงูสวัด

**เปลือกต้น**แก้ไข้ ตัวร้อน

**แก่น** กล่อมเสมหะ และโลหิต ขับโลหิต ขับเสมหะ รักษาฝีในมดลูก รักษาโรคบุรุษ เป็นยาชักมดลูกให้เข้าอู่

**ใบสด (มีกรดเล็กน้อย)** เป็นยาถ่าย ยาระบาย ขับลมในลำไส้ แก้ไอ แก้บิด รักษาหวัด ขับเสมหะ หยอดตารักษาเยื่อตาอักเสบ แก้ตามัว  ฟอกโลหิต ขับเหงื่อ ต้มผสมกับสมุนไพรอื่นๆ อาบหลังคลอดช่วยให้สะอาดขึ้น

**เนื้อหุ้มเมล็ด** แก้อาการท้องผูก เป็นยาระบาย ยาถ่าย ขับเสมหะ แก้ไอ กระหายน้ำ เป็นยาสวนล้างท้อง

**ฝักดิบ** ฟอกเลือด และลดความอ้วน เป็นยาระบายและลดอุณหภูมิในร่างกาย บรรเทาอาการไข้

**เมล็ดในสีขาว** เป็นยาถ่ายพยาธิไส้เดือนตัวกลมในลำไส้ พยาธิเส้นด้าย

**เปลือกเมล็ด** แก้ท้องร่วง แก้บิดลมป่วง สมานแผลที่ปาก ที่คอ ที่ลิ้น และตามร่างกาย รักษาแผลสด ถอนพิษและรักษาแผลที่ถูกไฟลวก รักษาแผลเบาหวาน

**เนื้อในฝักแก่ (มะขามเปียก)** รับประทานจิ้มเกลือ แก้ไอ ขับเสมหะ

**ดอกสด** เป็นยาลดความดันโลหิตสูง

